OSNOVNA ŠKOLA

KNEŽEVI VINOGRADI

31 309 Kn. Vinogradi, Glavna 44, p.p. 4., E-mail: os-knezevi-vinogradi-001@skole.htnet.hr

MB 3305686, ŽR 2340009-1100011450, tel/fax 031 730-661, ŠIFRA 14-387-001

REPUBLIKA HRVATSKA, ŽUPANIJA OSJEČKO-BARANJSKA

Klasa: 602-02/16-01/12

Urbroj: 2100-17-16-01

Kn. Vinogradi, 28/01/2016.

**P R I O P Ć E N J E**

**o upisu djece u 1. razred**

**za 2016./17.**

**Naselja: Kn. Vinogradi, Grabovac, Mitrovac, Karanac, Kamenac, Jasenovac, Mirkovac i Sokolovac**

Poštovani roditelji prvoškolaca!

Prema Zakonu o osnovnom školstvu u prvi razred OŠ **upisuju se djeca koja do 1. travnja 2016. navršavaju šest godina života (DJECA ROĐENA U RAZDOBLJU OD 1. travnja 2009. do 31. ožujka 2010.)**

**PRIJEVREMENI UPIS:** U prvi razred OŠ mogu se upisati i djeca koja su rođena poslije 31. ožujka 2010. (nemaju navršenih 6 godina života, a imat će ih do kraja tekuće godine). U tu svrhu osoba koja se brine za dijete podnosi pismeni zahtjev (Obrazac 6) Uredu državne uprave (Osijek, Županijska 4/III kat, odnosno u nadležnoj ispostavi u Belom Manastiru, **do 31. ožujka 2016.)** da odobri da se dijete uvrsti u popis za liječnički pregled, kako bi povjerenstvo za upis utvrdilo je li dijete sposobno za školu.

OBRAZAC OVOG ZAHTJEVA RODITELJI MOGU DOBITI U OŠ KN. VINOGRADI, Uredu državne uprave, njegovoj ispostavi u B. Manastiru, Kralja Tomislava 53. ili WEB stranici [**www.udu-obz.hr**](http://www.udu-obz.hr)**.** (Prilikom podnošenja zahtjeva za prijevremeni upis djeteta u osnovnu školu treba priložiti presliku rodnog lista i domovnice (bez obzira na datum izdavanja-može se podići u školi), a **dijete** **NE TREBA** **dovoditi.**

Prije upisa u prvi razred obavezno je **utvrđivanje psihofizičkog stanja djeteta doraslog za upis (pregledi se moraju obaviti najkasnije do 15. lipnja 2016.).**

Pregledu je obvezno nazočan roditelj ili staratelj djeteta, odnosno osoba koja se brine za dijete (sa zdravstvenom iskaznicom djeteta).

**PREDPRIJAVA**-**PREDUPIS**: Predprijavu za pregled djeteta prije upisa treba obaviti u Školi **do 15. veljače, 2016.** u Kn. Vinogradima u tajništvu Škole kod pedagoginje Ivane ĆURIĆ (Učiteljica Dunja KUFNER u Kn. Vinogradima, učiteljica Julijana BALINT u PŠ Grabovac i učiteljice Sofije Petrović u PŠ Karanac mogu zakazati individualni razgovor s djecom i roditeljima).

**PRIJAVE ZA LIJEČNIČKI PREGLED primat će se od 1. do 31 ožujka. Prijavu obavlja roditelj ili skrbnik djeteta uz predočenje zdravstvene iskaznice i OIB-a.**

Pregled će biti obavljen u Domu zdravlja B. Manastir ( Nadležna liječnica za sve OŠ u Baranji je Dr. Ivana Dorušak odnosno njezina zamjena), **po utvrđenom rasporedu, o čemu će te biti pismeno obaviješteni.**

**Ukoliko dijete ne može pristupiti pregledu po utvrđenom rasporedu, roditelj je dužan ugovoriti novi termin do 31. svibnja 2016., a najkasnije do početka školske godine.**

 **ODGODA UPISA DJETETA** u 1. razred može se odobriti (uz opravdan razlog) za samo jednu školsku godinu. Roditelj izjavljuje želju Stručnom povjerenstvu škole, koje podnosi prijedlog i mišljenje za odgodu upisa Uredu državne uprave ili nadležnoj ispostavi (nakon provedenog postupka utvrđivanja psihofizičkog stanja) uz obrazloženje i/ili mišljenje stručnjaka koji provodi rehabilitacijske postupke, uz mišljenje stručnog povjerenstva o potrebi odgode ili potvrde da se dijete nalazi (ili će se nalaziti) na bolničkom liječenju duljem od mjesec dana (**obrazac 6** na www.udu-obz.hr)

 **Učenik se može upisati u prvi razred i u školu kojoj ne pripada prema upisnom području,** ako to ne uzrokuje povećanje broja odjela u školi u koju se upisuje – što je (uz zahtjev roditelja) dužan pismeno potvrditi ravnatelj škole, te ako se upisuje u škole koje izvode alternativne, međunarodne te programe na jeziku i pismu nacionalnih manjina ili ako se upisuje u škole kojima je osnivač druga pravna ili fizička osoba (dijete treba biti pregledano od povjerenstva škole iz koje dolazi).

 Za dijete obuhvaćeno bilo kojim oblikom predškolskog odgoja realizator predškolskog programa (Dječji vrtići) dostavlja Školi **mišljenje o razvojnim potrebama s obveznom naznakom u koju će školu dijete biti upisano** (Za kontakt s vrtićima zadužuju se učiteljice: Dunja KUFNER - Kn. Vinogradi, Julijana BALINT u PŠ Grabovac i Sofija PETROVIĆ u PŠ Karanac).

 Za dijete koje je bilo obuhvaćeno zdravstvenim, rehabilitacijskim ili socijalnim postupkom, dokumentaciju dostavlja Školi (roditelj ili osoba koja se brine za dijete).

 Roditelji čija djeca imaju teže zdravstvene teškoće, molimo da predprijavu/prijavu izvrše što ranije, kako bi se na vrijeme obavile potrebne specijalističke pretrage radi utvrđivanja primjerenog oblika školovanja (predočiti specijalističke nalaze, vještačenja …).

**UPIS DJECE U PRVI RAZRED PROVODIT ĆE SE U OŠ KN. VINOGRADI**

**U DANE 01., 14. i 15. LIPNJA, 2016.**

**od 8 do 12 sati i od 16 do 19 s**ati u školskoj knjižnici OŠ Kn. Vinogradi

14. i 15.06.16. od 8:00 do 12:00 Ivana ĆURIĆ i Dunja KUFNER

14.06.16. od 16:00 do 19:00 Julijana BALINT

15.06.16. od 16:00 do 19:00 Sofija PETROVIĆ

**Prilikom upisa roditelj ili staratelj obavezan je priložiti:**

1. **Potvrdu o pregledu djeteta ( rodni list i domovnica nalazi se u Školi)**
2. **Osobnu iskaznicu ili uvjerenje o mjestu stalnog ili privremenog boravišta.**
3. **Izjavu o izbornim programima (vjeronauk, strani jezik ili njegovanje jezika manjine)**

PS: **Izvješće o provedenom upisu, na propisanom obrascu treba dostaviti Uredu državne uprave ili Ispostavi ureda u B. Manastiru najkasnije do 16. lipnja 2016. –pedagoginja, predsjednik upisnog povjerenstva** (31 300 B. Manastir, Kralja Tomislava 53/, tel: 702-574, 703-876, lokal 231, fax: 703-876).

Ravnatelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Prgomet

Plan upisa, priopćenje i popis djece dorasle za 1. razred dostaviti:

1. OŠ Kn. Vinogradi (glavni ulaz i učiteljici D. Kufner )
2. PŠ Grabovac (glavni ulaz i učiteljici J. Balint)
3. PŠ Karanac (glavni ulaz i učiteljici S. Petrović)
4. Dječji vrtić «Zeko» Kn. Vinogradi
5. www.os-knezevi-vinogradi.skole.hr